**ДО**

**Г-Н ОРЛИН ДЯКОВ**

**ОБЩИНСКИ СЪВЕТНИК**

**ОТ ГРУПАТА НА „ПП ГЕРБ“**

**В ОБЩИНСКИ СЪВЕТ - РУСЕ**

**ЧРЕЗ**

**Г-Н АКАД. ХРИСТО БЕЛОЕВ, ДТН**

**ПРЕДСЕДАТЕЛ НА**

**ОБЩИНСКИ СЪВЕТ – РУСЕ**

**ОТНОСНО:** Неизпълнено решение на Общински съвет

**УВАЖАЕМИ ГОСПОДИН ДЯКОВ,**

В Община Русе с вх. №06-01-48/22.02.2024г. чрез г-н АКАД. Христо Белоев, ДТН – Председател на Общински съвет – Русе постъпи Ваше питане, относно решение на Общинския Съвет от сесията проведена на 21.09.2023г., с което се приема актуализацията на местоположението, броя на местата на таксиметровите стоянки и обозначаването им.

По повод горното Ви информирам, както следва:

**По т. 1** – **Кога ще бъдат поставени табелите, след като има решение на Общинския съвет?**

Решение №1474, прието с Протокол №52/21.09.2023 г., с което се прие актуализацията на таксиметровите стоянки влезе в сила на 01.12.2023г. След влизането му в сила Общинското предприятие „Комунални дейности“ започна поетапното сигнализиране на таксиметровите стоянки при спазване на чл.130, ал. 1 и ал. 2 от Наредба № 18/23.07.01 г. на Министерството на регионалното развитие и благоустройство за сигнализация на пътищата с пътни знаци.

**По т. 2 – Защо поставянето им беше забавено с близо пет месеца и кой ще отговаря за понесените щети от таксиметровите шофьори ?**

С влизането в сила на Решение №1474, прието с Протокол №52/21.09.2023 г. започна и обозначаването на таксиметровите стоянки. Към настоящият момент от общо 43 стоянки на територията на гр. Русе са сигнализирани 20 от тях. Освен това голяма част от останалите 23 таксиметрови стоянки съвпадат като местоположение и брой автомобили с тези обозначени след Решение №635, прието с Протокол №25/19.09.2017 г. В момента се извършва оглед на всички тях и при нужда се отстраняват разминаванията.

С уважение,

ЕНЧО ЕНЧЕВ

*Заместник Кмет на Община Русе*

*За Кмет на Община Русе, съгласно*

*Заповед №РД-01-434/26.02.2024 г.*